cyanic-selkie/wikianc huggingface dataset:
উল্লম্ব অক্ষ বায়ুকল
বায়ুগতিবিদ্যা
ফলস্বরূপ বায়ুসংস্থান বল হয় উত্তোলন (L) - টান (D) উপাদান নতুবা স্বাভাবিক (N) - স্পর্শক (T) উপাদানগুলিতে বিশ্লিষ্ট করা হয়। কোয়ার্টার-কর্ড পয়েন্টে বলগুলো ক্রিয়াশীল থাকে বলে বিবেচনা করা হয়, এবং পিচের মুহুর্তটি বায়ুসংস্থানজনিত বলগুলো বিশ্লিষ্ট করে। বিমানচালনাসংক্রান্ত "উত্তোলন" এবং "টানা" এই শব্দ-দুটি দ্বারা সমীপবর্তী মোট আপেক্ষিক বায়ু প্রবাহ জুড়ে (উত্তোলন) এবং বরাবর "টানা" বলকে বোঝায়। ঘূর্ণন-ফলকগুলো চারপাশে টানতে টানতে স্পর্শক বল ব্লেডের বেগের বরাবর কাজ করে থাকে এবং দণ্ডের বিয়ারিং-এর বিরুদ্ধে চাপ দিয়ে  স্বাভাবিক বল চারদিক থেকে অরীয়ভাবে কাজ করে। ঘূর্ণন-ফলাকার চারপাশে যেমন বায়বীয় স্টল, সীমানা স্তর ইত্যাদির সাথে বায়ুসংক্রান্ত বলকে প্রাধান্য দিয়ে কাজ করার সময় উত্তোলন এবং টানা বল কার্যকর হয়; বৈশ্বিক কর্মক্ষমতা, ক্লান্তির ভার ইত্যাদির সাথে কাজ করার সময়, একটি স্বাভাবিক-স্পর্শক কাঠামো থাকা আরও সুবিধাজনক। উত্তোলন এবং টানা সহগগুলি সাধারণত আপেক্ষিক বায়ুপ্রবাহের গতিশীল চাপ দ্বারা স্বাভাবিক করা হয়, যখন স্বাভাবিক এবং স্পর্শক সহগগুলি সাধারণত নির্বিঘ্ন উজানে প্রবাহীর গতির গতিশীল চাপ দ্বারা স্বাভাবিক করা হয়।
A = ঘূর্ণন-ফলাকার ক্ষেত্রফল (মনে রাখতে হবে, বায়ুকল কর্তৃক অন্তর্ভুক্ত এলাকার ক্ষেত্রফলের সাথে বিভ্রান্ত হওয়ার দরকার নেই, যা ঘূর্ণন-ফলাকার উচ্চতার সমান / ঘূর্ণন ফলাকার পরিধির চেয়ে বেশি), R = বায়ুকলের বস্যার্ধ
ক্ষমতার মোট পরিমান, P, যা বায়ুকল কর্তৃক শোষিত হতে পারে:
সুবিধা
প্রথাগত আনুভূমিক অক্ষ বায়ুকলে র চেয়ে উল্লম্ব অক্ষ বায়ুকল বেশ কয়েকটি সুবিধা প্রদান করে:
অসুবিধা
উল্লম্ব অক্ষ বায়ুকল প্রযুক্তির সামনে অন্যতম বড় অসামান্য চ্যালেঞ্জ হল এই ধরনের বায়ুকলে আক্রমণ কোণটি দ্রুত পরিবর্তিত হওয়ায় ঘূর্ণন-ফলাকার  গতিশীলতা ধীরে ধীরে কমে যায়।
প্রতিটি ঘূর্ণনের সময় প্রয়োগকৃত শক্তির বিস্তৃত পরিবর্তনের কারণে একটি এই ধরনের বায়ুকলের ঘূর্ণন-ফলাকা ক্লান্তি-প্রবণ হয়। আধুনিক সংমিশ্রিত পদার্থের ব্যবহার এবং ডিজাইনের উন্নতির মাধ্যমে এই সমস্যা কাটিয়ে উঠা সম্ভব- যেমন, বায়ুগতিক ফলাকা-প্রান্ত ব্যবহার করা, যা কিনা বিস্তৃত পাখার সংযোগগুলিকে স্থির ভার দেয়। উল্লম্বমুখী ঘূর্ণন-ফলাকা প্রতিটি মোড়ের সময় মোচড় ও বাঁক দিতে পারে, যা হলো তাদের ভেঙে যাওয়ার অন্যতম প্রধান কারণ।
অনুভূমিক অক্ষ বায়ুকল গুলির চেয়ে উল্লম্ব অক্ষ বায়ুকলগুলো কম নির্ভরযোগ্য বলে প্রমাণিত হয়েছে, যদিও উল্লম্ব অক্ষ বায়ুকলের আধুনিক ডিজাইনগুলি ইতোমধ্যে প্রাথমিক নকশার সাথে জড়িত অনেকগুলি সমস্যার সমাধান  করেছে।
প্রয়োগ
thumb|বাতির খুঁটি বায়ুকল স্বতন্ত্র (বাড়ি বা অফিস) ব্যবহারের উদ্দেশ্যে তৈরি উইন্ডস্পায়ার নামে একটি ছোট উল্লম্ব অক্ষ বায়ুকল ২০০০ এর দশকের গোড়ার দিকে মার্কিন সংস্থা মারিয়াহ পাওয়ার কর্তৃক নির্মাণ করা হয়েছিল। সংস্থাটি জানিয়েছে যে ২০০৮ সালের জুনের মধ্যে মার্কিন যুক্তরাষ্ট্রে বেশ কয়েকটি ইউনিট স্থাপন করা হয়েছিল।
আর্বরউইন্ড, মার্কিন যুক্তরাষ্ট্রের অ্যান-আর্বর ভিত্তিক একটি সংস্থা, পেটেন্ট করা একটি ছোট উল্লম্ব অক্ষ বায়ুকল উৎপাদন করে যা ২০১৩ সাল অবধি মার্কিন যুক্তরাষ্ট্রের বেশ কয়েকটি স্থানে ইনস্টল করা হয়েছে।
২০১১ সালে স্যান্ডিয়া ন্যাশনাল ল্যাবরেটরিজ-এর  বায়ু-শক্তি গবেষকরা উপকূলীয় বায়ু খামারে উল্লম্ব অক্ষ বায়ুকল ডিজাইন প্রযুক্তি প্রয়োগ করে  পাঁচ বছরের গবেষণা শুরু করেছিলেন। গবেষকরা বলেছিলেন: "স্থাপন ও পরিচালনা সংক্রান্ত চ্যালেঞ্জগুলির দরুন উপকূলবর্তী অগভীর সমুদ্রে বায়ু-বিদ্যুতের অর্থনীতি স্থল ভিত্তিক বায়ু-বিদ্যুতের চেয়ে পৃথক"। উল্লম্ব অক্ষ বায়ুকল তিনটি বড় সুবিধা দেয় যা বায়ু শক্তির ব্যয় হ্রাস করতে পারে: বায়ুকলের নিম্নতর ভরকেন্দ্র; যন্ত্রাংশের জটিলতা হ্রাস; এবং খুব বড় আকারের বায়ুকলগুলোর ক্ষেত্রে কর্মক্ষমতার আরও ভাল প্রসারণ। একটি নিম্নতর ভরকেন্দ্র মানেই উন্নত স্থিতিশীলতা এবং নিম্ন মহাকর্ষীয় ক্লান্তি ভার। এর পাশাপাশি, এই ধরনের বায়ুকলে ড্রাইভট্রেন পৃষ্ঠের কাছাকাছি হওয়ায়, সম্ভাব্যভাবে রক্ষণাবেক্ষণকে সহজ এবং কম সময়সাপেক্ষ করে তোলে। কম যন্ত্রাংশ, নিম্নতর ক্লান্তির ভার এবং সহজ-সরল রক্ষণাবেক্ষণ পরিচালনা ব্যয় বহুলাংশে কমিয়ে দেয়।
২০১০ এর দশকের গোড়ার দিকে ক্যালটেক অ্যারোনটিক্যাল-এর অধ্যাপক জন ডাবিরি দক্ষিণ ক্যালিফোর্নিয়ায় ২৪-ইউনিটের একটি উল্লম্ব অক্ষ বায়ুকল প্রদর্শনের প্লট স্থাপন করেছিলেন। তার নকশা করা বায়ুকলটি আলাস্কা র ইগিউগিগ গ্রামে ২০১৩ সালে ইনস্টল করা ১০-ইউনিট উৎপাদনের খামারে সংযুক্ত করা হয়েছিল।
৪ ন্যাভিটাস (ব্ল্যাকপুল) ২০১৩ সালের জুন মাস থেকে সিমেন্স পাওয়ার ট্রেন দ্বারা চালিত উল্লম্ব অক্ষ বায়ুকলের দুটি প্রোটোটাইপ পরিচালনা করছে, যা ২০১৫ সালের জানুয়ারি মাসে বাজারে প্রবেশের কথা ছিল এবং আগ্রহী পক্ষগুলিকে বিনামূল্যে এই প্রযুক্তির শেয়ার দেয়ার কথা ছিল। ৪ ন্যাভিটাস  এখন তাদের প্রোটোটাইপটি ১ মেগাওয়াটে উন্নীত করার কাজ নিয়ে প্রক্রিয়াধীন রয়েছে (পি.ই.আর.এ. প্রযুক্তি নিয়ে কাজ করে), এবং তারপরে অগভীর সমুদ্রে অবস্থিত পন্টুনে বায়ুকল ভাসানোর কর্মকাণ্ড প্রক্রিয়াধীন রয়েছে। এটি উপকূলবর্তী অগভীর সমুদ্রে বায়ু শক্তির ব্যয় হ্রাস করবে।
ডাইনাস্ফিয়ার হল মাইকেল রেনল্ডস (যিনি তার আর্থশীপ হাউস ডিজাইনের জন্য পরিচিত) কর্তৃক নকশা করা চতুর্থ প্রজন্মের উল্লম্ব অক্ষ উইন্ডমিল। এই উইন্ডমিলগুলির দুটি ১.৫ কিলোওয়াট জেনারেটর রয়েছে এবং খুব কম গতিতে বিদ্যুৎ উৎপাদন করতে পারে।
আমন আমার্থ
আমন আমার্থ একটি ভাইকিং থিমড মেলোডিক ডেথ মেটাল ব্যান্ড যা ১৯৮৮ সালে তুম্বা, সুইডেনে গঠিত হয়। ২০০৯ সালে ব্যান্ডটি মেটাল ব্লেড রেকর্ডসের সাথে চুক্তিবদ্ধ হয় এবং এই পর্যন্ত ৭টি স্টুডিও অ্যালবাম, ১টি ইপি, ১টি ডিভিডি ও ৭টি মিউজিক ভিডিও প্রকাশ করে। ১৯৮৮ সালে ব্যান্ডটির নাম ছিল স্কুম একটি গ্রিন্ডকোর দল ছিল যা ডার্ক ফার্নাল ব্যান্ডের পল থিমগওরোথ মাকিতালো, ওলাভি মিক্কানেন গিটারে, টেড লুন্ডস্ট্রম বেজে দ্বারা গঠিত হয়। জোহান হেগ দলে যোগ দেওয়ার পর ব্যান্ডটি মেলোডিক ডেথ মেটাল ধরনের গান শুরু করে। ১৯৯২ সালে তাদের নাম পরিবর্তিত হয়ে আমন আমার্থ হয়। পালভারাইজড রেকর্ডসের সাথে ১৯৯৬ সালে তারা চুক্তিবদ্ধ হয় ও তাদের একটি মিনি সিডি সরো থ্রোআউট দ্যা নাইন ওয়ার্ল্ডস প্রকাশিত হয় যা ৬০০০ কপি বিক্রি হয়। ১৯৯৮ সালে ওয়ান্স সেন্ট ফ্রম গোল্ডেন হল প্রকাশিত হয় মেটাল ব্লেড রেকর্ডস থেকে যা তাদের আন্তর্জাতিক পরিচিতি এনে দেয়। তখন থেকেই তারা অনেকবার আমেরিকা ও কানাডা ট্যুর করেছে, ১০০ এর বেশি মেটাল ম্যাগাজিনে উপস্থিত হয়েছে ও ৭ টি মিউজিক ভিডিও প্রকাশ করেছে। ২০০৮ সালের জানুয়ারিতে তারা প্রথম অস্ট্রেলিয়া ও নিউজিল্যান্ড সফর করে ডিমু বরগীর ব্যান্ডের সাথে। মেটাল ব্লেড রেকর্ডস সাথে তাদের চুক্তি আরও তিনটি অ্যালবামের জন্য বর্ধিত হয় ও টোয়াইলাইট অব দ্যা থান্ডারগড অ্যালবাম প্রকাশিত হয় যাতে ৮ পৃষ্ঠার একটি কমিক ও ছিল নরস পৌরণিক তত্ত্বের ওপর ভিত্তি করে। তাদের সঙ্গীত ধরনের প্রকারের ওপর প্রশ্ন করা হলে ভোকালিস্ট জোহান হেগ বলেনঃ আমরা ডেথ মেটাল করি। আমরা ভাইকিংদের সম্পর্কেও লিখি তাই অনেকে আমাদের ভাইকিং মেটাল ব্যান্ড বলে, কিন্তু আমার কোন ধারণা নেই যে তা আসলে কি।আমি কল্পনা করতে পারি না ভাইকিংদের মেটালে তাদের তলোয়ার ও অন্যান্য উপকরণ ছাড়া। এবংসঙ্গীতের ক্ষেত্রে আমি অনুমান করে তারা তাদের অদ্ভুত মুখে বাজানোর বাদ্যযন্ত্র এবং বঙ্গো বাজাতে পারে।
তোহানা
তোহানা (Tohana) ভারতের হরিয়ানা রাজ্যের ফতেহাবাদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৪ মিটার (৭৩৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে তোহানা শহরের জনসংখ্যা হল ৫১,৫১৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে তোহানা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
রকিবুল হাসান (ক্রিকেটার)
রাকিবুল হাসান (জন্ম ৯ সেপ্টেম্বর ২০০২) হচ্ছেন একজন বাংলাদেশী ক্রিকেটার। ২০১৯ সালের ২৩ মার্চ, ২০১৮-১৯ ঢাকা প্রিমিয়ার ডিভিশন ক্রিকেট লিগ প্রতিযোগিতায় শাইনপুকুর ক্রিকেট ক্লাবের হয়ে লিস্ট এ ক্রিকেটে অভিষেক হয়।
২০১৯ এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য বাংলাদেশ স্কোয়াডে নির্বাচিত হন। ২০২০ এর ২১ জানুয়ারি, স্কটল্যান্ডের বিপরীতে বাংলাদেশের খেলায় একটি হ্যাট্রিক লাভ করেন।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে গাজী গ্রুপ চট্টগ্রাম স্কোয়াডে নির্বাচিত হন। ২০২০ সালের ৬ ডিসেম্বর, ২০২০-২১ বঙ্গবন্ধু টি২০ কাপ প্রতিযোগিতায় গাজী গ্রুপ চট্টগ্রামের হয়ে টুয়েন্টি২০ ক্রিকেটে অভিষেক করেন।
২০২১ আফ্রিকা কাপ অব নেশন্সে অংশগ্রহণকারী দল
২০২১ আফ্রিকা কাপ অব নেশন্স হচ্ছে ক্যামেরুনে ২০২২ সালের ৯ই জানুয়ারি থেকে ৬ই ফেব্রুয়ারি পর্যন্ত অনুষ্ঠিত একটি আন্তর্জাতিক ফুটবল প্রতিযোগিতা। এই নিবন্ধে ২০২১ আফ্রিকা কাপ অব নেশন্সে অংশগ্রহণকারী দলের সদস্যদের তালিকা উল্লেখ করা হয়েছে। এই আসরে অংশগ্রহণকারী ২৪টি জাতীয় দল সর্বোচ্চ ২৮ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি আফ্রিকান ফুটবল কনফেডারেশন দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২২ সালের ৯ই জানুয়ারি (এই আসর শুরুর উদ্বোধনী দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।
শান্তি দেবী
শান্তি দেবী (১১ ডিসেম্বর, ১৯২৬ - ২৭ ডিসেম্বর, ১৯৮৭) ভারতের দিল্লিতে জন্মগ্রহণ করেন। ১৯৩০ এর দশকে শৈশবাবস্থায় তিনি নিজেকে 'জাতিস্মর' (পূর্বজন্মের স্মৃতিধর) হিসাবে দাবি করেন। ঘটনাটি মহাত্মা গান্ধীর গোচরে আনা হলে তিনি শান্তির সঙ্গে দেখা করেন এবং তদন্তের জন্য একটি কমিশন গঠন করেন; ১৯৩৬ সালে এর একটি প্রতিবেদন প্রকাশিত হয়।
আরও দুটি প্রতিবেদন সেই সময় লেখা হয়েছিল। বালচন্দ্র নাহাত তার প্রতিবেদনটি 'পুনর্জন্ম কি পর্যালোচনা' নামে একটি হিন্দি পুস্তিকার আকারে প্রকাশ করেন। তিনি এতে বলেন, "যে সব তথ্য আমাদের কাছে এসেছে, তাতে নিশ্চিতভাবে উপসংহার টানা যায় না যে, শান্তি দেবীর 'পূর্বজন্মের স্মৃতিসমূহ বা এ সংক্রান্ত ঘটনা পুনর্জন্ম প্রমাণ করে।" ইন্দ্র সেন তার এক নিবন্ধে এই যুক্তি খন্ডন করেন।
১৯৩৬ সালে নেওয়া সাক্ষাৎকারের ভিত্তিতে, ১৯৫২ সালে আরও একটি প্রতিবেদন প্রকাশিত হয়।
এক সুইডিশ লেখক শান্তি দেবীর দু'বার সাক্ষাৎকার নিয়ে ১৯৯৪ সালে একটি বই প্রকাশ করেন; এর ইংরেজি অনুবাদ ১৯৯৮ এ বের হয়। শান্তি দেবী মাত্র চার বছর বয়সে তার বাবা-মাকে বলেন যে, তার আসল বাড়ি মথুরাতে এবং সেখানে তার স্বামী বাস করেন, যা তাদের বাড়ি দিল্লি থেকে ১৪৫ কিমি দূরে অবস্থিত। ছয় বছর বয়সেই তিনি মথুরায় পৌঁছানোর উদ্দেশ্যে বাড়ি থেকে পালান। বাড়ি ফিরে, তিনি স্কুলে বলেন যে, তিনি বিবাহিতা এবং সন্তান জন্ম দেওয়ার দশদিন পর তার মৃত্যু হয়েছিল। শিক্ষকদের সাথে আলাপচারিতায় শান্তি মথুরার কথ্যভাষা ব্যবহার করতেন এবং নিজের ব্যবসায়ী স্বামীর নাম 'কেদারনাথ' বলে উল্লেখ করতেন। স্কুলের প্রধান শিক্ষক মথুরাতে গিয়ে ঐ নামে এক ব্যবসায়ীকে খুঁজে বার করেন, যার স্ত্রী লগড়ি দেবী, ন'বছর আগে একটি পুত্রসন্তান জন্ম দেওয়ার দশদিন পর মারা গিয়েছিলেন। কেদারনাথ দিল্লিতে পৌঁছালে শান্তি তাকে ও তার ছেলেকে তৎক্ষণাৎ চিনতে পারেন। শান্তি দেবী কেদারনাথের দাম্পত্য জীবনের নানা খুঁটিনাটির বর্ণনা দিলে কেদারনাথ তাকে লগডি দেবীর 'পুনর্জন্ম' হিসেবে মেনে নেন। ঘটনাটি মহাত্মা গান্ধীর নজরে আনা হলে তিনি শান্তির সঙ্গে দেখা করেন এবং তদন্তের  জন্য একটি কমিশন গঠন করেন। কমিশন ১৯৩৫ সালের ১৫ই নভেম্বর শান্তি দেবীকে নিয়ে মথুরা যায়। সেখানে শান্তি লগড়ি দেবীর দাদু তথা পরিবারের আত্মীয়দের শনাক্ত করেন। শান্তি বুঝতে পারেন যে, কেদারনাথ তার স্ত্রীর মৃত্যুশয্যায় দেওয়া কয়েকটি প্রতিশ্রুতি পালন করেন নি। কমিশনের রিপোর্টে শান্তি দেবীকে লগড়ি দেবীর যথার্থ জন্মান্তর হিসেবে দেখিয়ে উপসংহার টানা হয়।
শান্তি দেবী আজীবন অবিবাহিতা ছিলেন। ১৯৫০ এর দশকে তিনি তার কাহিনী আবারও বলেন। ১৯৮৬ তে তিনি আয়ান স্টিভেনসন ও কে.এস. রাউতকে দেওয়া সাক্ষাৎকারে লগড়ি দেবীর মৃত্যু-পূর্ব অভিজ্ঞতাসমূহ ব্যক্ত করেন। কে.এস. রাউত তার তদন্ত ১৯৮৭ তেও চালিয়ে যান এবং শেষ সাক্ষাৎকারটি ২৭ ডিসেম্বর, ১৯৮৭ তে শান্তি দেবীর মৃত্যুর চারদিন পূর্বে নেওয়া হয়।
কাশীরাম তিওয়ারি
কাশীরাম তিওয়ারি ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশের বিধানসভার কোটা বিধানসভা কেন্দ্রের প্রতিনিধিত্ব করেছিলেন।
তথ্যসূত্র
Kashiram Tiwari
এমদাদুল হক মিলন
এমদাদুল হক মিলন (জন্ম ২৫ ফেব্রুয়ারি ১৯৯৩) বাংলাদেশী তীরন্দাজ। তিনি ২০১২ গ্রীষ্মকালীন অলিম্পিক ক্রীড়া প্রতিযোগিতায় বাংলাদেশের প্রতিনিধিত্ব করেছেন।
মস্কো সময়
মস্কো সময় (моско́вское вре́мя) হচ্ছে রাশিয়ার মস্কো শহর এবং পশ্চিমা রাশিয়ার অধিকাংশ অঞ্চলের সময় অঞ্চল, যার মধ্যে সেন্ট পিটার্সবার্গ অন্তর্ভুক্ত। এই সময় অঞ্চলটি রাশিয়ার ১১টি সময় অঞ্চলের মধ্যে দ্বিতীয়-পশ্চিম প্রান্তস্থ। ২৬ অক্টোবর ২০১৪ সালে, এটিকে স্থায়ীভাবে ইউটিসি+০৩:০০ নির্ধারণ করা হয়; এই সময়ের পূর্বে ২৭ মার্চ ২০১১ সাল হতে এই অঞ্চলের সময় ইউটিসি+০৪:০০ নির্ধারণ করা হয়েছিল।
মস্কো সময় অনুযায়ী রাশিয়ার মধ্যস্থ ট্রেন, জাহাজ ও অন্যান্য অঞ্চলের সময়তালিকা নির্ধারণ করা হত, যখন বিমান ভ্রমণের সময়তালিকা স্থানীয় সময় অনুযায়ী নির্ধারণ হত। রাশিয়ায় সময় অধিকাংশ সময় রেডিও স্টেশনের মাধ্যমে সারাদেশব্যাপী মস্কো সময় বলে ঘোষিত হয়, এবং এই সময়টি টেলিগ্রাম ও অন্যান্য মাধ্যমেও নিবন্ধভুক্ত করা হয়। রাশিয়ায় সময়ের বিবরণ অধিকাংশ সময় ইউটিসির পরিবর্তে মস্কো সময়ের উপর ভিত্তি করে প্রকাশ করা হয়। উদাহরণ স্বরূপ, ইয়াখুটস্ক সময়কে (ইউটিসি+০৯:০০) রাশিয়ায় এমএসকে+৬ বলে নির্দেশ করা হয়।
ইতিহাস
১৬ জুন ১৯৩০ সালের জনগণের প্রতিনিধির পরিষদের ডিগ্রি অনুযায়ী, ডিগ্রি সময় নামক একটি সময় পদ্ধতি প্রবর্তন করেন যেখানে সোভিয়েত ইউনিয়নের প্রত্যেক সময় অঞ্চলের সাথে ১ ঘণ্টা করে যোগ করা হয়। এর ফলে, মস্কো সময় সার্বজনীন সমন্বিত সময় হতে মস্কো সময় ৩ ঘণ্টা এগিয়ে যায়।
২০১১ সাল পর্যন্ত, শীতকালে, অক্টোবরের শেষ রবিবার এবং মার্চের শেষ রবিবারের মধ্যে, মস্কো মান সময় (এমএসকে, এমসিকে) ইউটিসি হতে ৩ ঘণ্টা এগিয়ে অথবা ইউটিসি+০৩:০০ ছিল; গ্রীষ্মকালে, মস্কো সময় মস্কো মান সময়ের সাথে ১ ঘণ্টা যোগের সাথে সামনে স্থানান্তরিত করা হয়, যার ফলে এটি মস্কো গ্রীষ্ম সময় (এমএসডি)-এ পরিণত হয়, এর ফলে এটি ইউটিসি+০৪:০০ হয়।
২০১১ সালে, রাশিয়ার সরকার ঘোষণা করে যে ভবিষ্যতে দিবালোক সংরক্ষণ সময় সারাবছর ধরে উদ্যাপিত করা হবে, এতদনুসারে এটি কার্যকরীভাবে মান সময়কে স্থানচ্যুত করবে। এই কাজটি সম্পর্কে সরকার স্বাস্থ্য সচেতনতা থেকে দাবি করে যে, এটি মান সময় এবং দিবালোক সংরক্ষণ সময়ে প্রাণীদের বার্ষিক চলাচলের জন্য আরোপিত হয়। ২৭ মার্চ ২০১১ সালে, মাস্কোভিটস তাদের ঘড়িকে সর্বশেষ বারের মতো পরিবর্তন করে, এর মাধ্যমে এটি কার্যকরীভাবে নিরীক্ষক এমএসডি, অথবা স্থায়ীভাবে ইউটিসি+০৪:০০ হয়।
২৯ মার্চ ২০১৪ সালে, রাশিয়ান ফেডারেশন দ্বারা ক্রিমিয়ান সঙ্কটের পর, ক্রিমিয়া উপদ্বীপে রাশিয়া দ্বারা প্রতিষ্ঠিত ক্রিমিয়া প্রজাতন্ত্র এবং সেভাসতোপোল—তাদের সময়কে এমএসকে-তে পরিবর্তন করে।
১ জুলাই ২০১৪ সালে, দুমা রাজ্য একটি বিল জারি করে যেখানে ২০১১ সালের পরিবর্তন প্রত্যাহার করা হয়, যার ফলে মস্কো সময় স্থায়ীভাবে ইউটিসি+০৩:০০তে পরিণত হয়।
ব্যবহার
অধিকাংশ ইউরোপীয় রাশিয়া (রাশিয়ার যে অংশ উরাল পর্বতমালার পশ্চিমে অবস্থিত) মস্কো সময় ব্যবহার করে। কালিনিনগ্রাদ প্রদেশে, কালিনিনগ্রাদ সময় (ইউটিসি+০২:০০) ব্যবহার করে। সামারা প্রদেশ এবং উডমুরতিয়া সামারা সময় (ইউটিসি+০৪:০০) এবং পার্ম ক্রাই, বাশকর্তোস্তান এবং ওরেনবুর্গ প্রদেশ ইয়েকাটেরিনবার্গ সময় (ইউটিসি+০৫:০০) ব্যবহার করে। ক্রিমিয় যুক্তরাষ্ট্রীয় জেলায়, রাশিয়া এবং ইউক্রেনের মধ্যকার এক বিতর্কিত প্রদেশ ক্রিমিয়া, মস্কো সময়ে পরিচালিত হয়। একই সাথে গণপ্রজাতন্ত্রী দোনেৎস্কের বিচ্ছিন্নতাবাদী অঞ্চল এবং গণপ্রজাতন্ত্রী লুহানস্কেও মস্কো সময়ে পরিচালিত হয়, এই অঞ্চলগুলো ২০১৪ সাল হতে ইউক্রেনের দোনেৎস্ক প্রদেশ এবং লুহানস্ক প্রদেশ দ্বারা নিয়ন্ত্রিত।
অতীত ব্যবহার
২৬ অক্টোবর ২০১৪ সালের পূর্বে, মস্কো সময় ছিল ইউটিসি+০৩:০০। দিবালোক সংরক্ষণ সময় গ্রীষ্মকালে ব্যবহৃত হত, যার ফলে সময় অগ্রসর করে ইউটিসি+০৪:০০ করা হত।
ইউটিসি+৩ পূর্বে ইউরোপের বিভিন্ন অঞ্চলে ব্যবহৃত হত তখন মস্কো সোভিয়েত ইউনিয়নের অন্তর্ভুক্ত ছিল:
মস্কো গ্রীষ্ম সময় (ইউটিসি+৪); ১৯৮১ সালে সর্বপ্রথম প্রযুক্ত হয় এবং ব্যবহৃত হয়:
১৯২২–১৯৩০ এবং ১৯৯১–১৯৯২ সালে, মস্কো ইইটি (ইউটিসি+০২:০০) অনুসরণ করে। দিবালোক সংরক্ষণ সময় (ইউটিসি+০৩:০০) ১৯৯১ সালের গ্রীষ্মকালে অনুসরণ করে এবং শহর এবং রাজ্যের সময় প্রত্যাবর্তন করে ১৯৯২ সালের গ্রীষ্মকালে ইউটিসি+০৩:০০ করা হয়।
মস্কোয় অনুসরণকৃত সময় নিম্নে উপস্থাপন করা হলো (এখানে ডিএসটির তালিকা সম্ভবত সঠিক নাও হতে পারে):
ডাব্লিউডাব্লিউই ব্যাকস্টেজ
ডাব্লুডব্লিউই ব্যাকস্টেজটি ছিল একটি পেশাদার রেসলিং স্টুডিও শো যা এফএস ১-এ প্রতি মঙ্গলবার পূর্ব অঞ্চলের সময় অনুযাায়ী রাত ১১:০০টায় সরাসরি সম্প্রচারিত হয়েছিল। রিনি ইয়ং এবং বুকার টি  অনুষ্ঠানটি পরিচালনা করেছিলেন।
২০১৯ সালের ১৫ ই অক্টোবর এবং ২৫ অক্টোবরের অনুষ্ঠানের বিশেষ পূর্ববর্তী পর্বগুলিসহ এই অনুষ্ঠানের প্রিমিয়ার ২০১৯ সালের ৫ নভেম্বর প্রচারিত হয়েছিল। ২০২০ সালের ১৩ মার্চ করোনাভাইরাসের বৈশ্বিক মহামারী কারণে অনুষ্ঠানের চিত্রগ্রহণ বন্ধ হয়ে যায়। ২০২০ সালের ২২ শে জুন এফএস ১ ঘোষণা করে যে অনুষ্ঠানটি আর কোনও সাপ্তাহিকভাবে প্রচারিত হবে না এবং অনুষ্ঠান তৈরী স্থগিত করা হয়েছে।
সূচনা
ডাব্লুডব্লিউই ব্যাকস্টেজটি রিনি ইয়াং এবং বুকার টি অনুুুষ্ঠানটি পরিচালনা করে, যিনি ডাব্লিউডাব্লিউয়ের সবচেয়ে বড় খবর এবং গল্পগুলি অন্যান্য অবদানকারী এবং বিশ্লেষকদের আলোচনা করেছিলেন।
অন-এয়ার কর্মীরা
ডাব্লিউডাব্লিউয়ের ব্যাকস্টেজের বৈশিষ্ট্যযুক্ত অন-এয়ার কর্মীদের নাম:
জর্নাল দা টার্দে
জর্নাল দা টার্দে, প্রায়শই সংক্ষিপ্তভাবে জেটি, ব্রাজিলের সাও পাওলোতে প্রকাশিত একটি দৈনিক পত্রিকা ছিল। পত্রিকাটি গ্রুপো এস্তাদো দ্বারা প্রকাশিত হয়েছিল, যা অন্যান্য বিশিষ্ট ব্রাজিলীয় নিউজ মিডিয়া যেমন ও এস্তাদো দি এস. পাওলো এবং রদিও এলডোরাদোর মালিক। এটি ১৯৬৬ সালে ব্রাজিলে নতুন সাংবাদিকতা প্রবর্তনের প্রয়াসে সাংবাদিক মিনো কার্টা দ্বারা প্রতিষ্ঠিত হয়েছিল।
কাগজটি ৩১ অক্টোবর ২০১২-এ বন্ধ হয়ে যায়।
আড্রে হল্যান্ডার
আড্রে হল্যান্ডার (জন্ম নভেম্বর ৪, ১৯৭৯ লুইসভিল, কেন্টাকি) হলেন একজন মার্কিন পর্নোগ্রাফি অভিনেত্রী।
তার প্রথম সিন ছিল মোর ডার্টি ডেবেউট্যান্টস ২৬৮ নামে সিনেমাতে ইদ পাওয়ারস (Ed Powers) এর সাথে। নভেম্বর ২০১৩ অনুসারে তিনি প্রায় ৪০০ এরও বেশি সিনেমাতে অভিনয় করেছেন এবং তিনি অট্টো এন্ড আড্রে ডেস্ট্রয় দ্য ওয়ার্ল্ড নামে একটা সিনেমার সিরিজের যুগ্ম ডিরেক্টরও ছিলেন। তিনি জিতেছেন এ.ভি.এন পুরস্কার বছরের সেরা মহিলা পারফর্মার খেতাব পেয়েছিলেন ২০০৬ সালে। হল্যান্ডার এবং অট্টো তাদের নিজেদের পর্ন প্রোডাকশন খুলেছিলেন যার নাম ছিল "সুপারকোর", যার ডিস্ট্রিবিউশনে ছিল ম্যাচ২ এন্টারটেইনমেন্ট। তিনি ডিরেক্টর হিসেবে প্রথম সিনেমা করেন ম্যাচ২ এর সিনেমা প্যাশোনেট লভ। এপ্রিল ২০০৭ এ তিনি ও অট্টো তাদের সুপেরকোরের সিনেমাগুলোকে মার্কিন ভাইসে দেবার প্রস্তাব রাখেন।
যৌনশিল্প থেকে একটা ছোট্টো অবসর নিয়ে তিনি ২০১২ সালে আবার পর্ন ইন্ডাস্ট্রিতে ফিরে আসেন এবং সম্পূর্ণ ভাবে তার অভিনয় করা চালু করেন।
বুরুঙ্গা গণহত্যা
বুরুঙ্গা গণহত্যা হচ্ছে ২৬শে মে ১৯৭১ সালে পাকিস্তানি সেনাবাহিনীর দ্বারা সিলেট জেলার তৎকালীন বালাগঞ্জ উপজেলার (বর্তমান ওসমানী নগর), বুরুঙ্গা এবং তার আশপাশের গ্রামের হিন্দু জনগণের উপর সংগঠিত একটি হত্যাকাণ্ড, যা বুরুঙ্গা উচ্চ বিদ্যালয়ের মাঠে সংগঠিত হয়।
পটভূমি
বর্তমান বাংলাদেশের সিলেট জেলার ওসমানীনগরে বুরুঙ্গা গ্রামটি অবস্থিত। ২৫শে মে দুপুরবেলা, পাকিস্তানি হানাদার বাহিনীর আসার খবরে বুরুঙ্গা এবং তার আশপাশের গ্রামের লোকজনের মধ্যে আতঙ্ক ছড়িয়ে পড়ে। বিকাল ৪ টায় তার স্থানীয় চেয়ারম্যান ইনজাদ আলীর সাথে দেখা করে। সাক্ষাৎ শেষে, বুরুঙ্গা এবং তার আশপাশের গ্রামে ঢোল পিটিয়ে ঘোষণা করা হয় যে ২৬শে মে, বুরুঙ্গা উচ্চ বিদ্যালয় মাঠে একটি শান্তি কমিটি গঠন করা হবে এবং 'পিস কার্ড' বিতরণ করা হবে।
হত্যাকাণ্ড
ভয় স্বত্বেও, বুরুঙ্গা এবং তার আশপাশের গ্রামের লোকজন বুরুঙ্গা উচ্চ বিদ্যালয় মাঠে এসে সকাল ৮টা থেকে জমা হতে থাকে। বিদ্যালয় প্রাঙ্গণে এক হাজারেরও অধিক মানুষ এসে সমবেত হয়। সকাল ৯টার দিকে, সহচর আব্দুল আহাদ চৌধুরী এবং ডঃ আব্দুল খালেক, ক্যাপ্টেন নূর উদ্দিনের তত্বাবধানে পাকিস্তানি সেনাবাহিনীর সাথে জীপে করে বিদ্যালয় মাঠে এসে পৌঁছে। তাদের হাতের তালিকা দেখে তারা উপস্থিতির হিসাব নেয় এবং খুশী হয়। ইতোমধ্যে, অন্য একটি দল গ্রামের ঘরেঘরে যায় এবং পুরুষদের বিদ্যালয় প্রাঙ্গণে উপস্থিত হতে আদেশ দেয়। সকাল ১০টার দিকে, তারা হিন্দু এবং মুসলিম জনতাকে পৃথক পৃথকভাবে দলবদ্ধ করে। হিন্দুদের অফিস কক্ষে একত্র করা হয় এবং মুসলিমদের বিদ্যালয়ের অন্য একটি শ্রেণীকক্ষে নিয়ে যাওয়া হয়। পরবর্তীতে কালেমা পাঠ করতে এবং পাকিস্তানের জাতীয় সংগীত গাইতে বলা হয় এবং অতঃপর বেশীরভাগ লোককে ছেড়ে দেয়া হয়। বাকি মুসলিমদের বলা হয় চারগাছি দড়ি দিয়ে হিন্দুদের বেঁধে দিতে। কিছু হিন্দু ভয়ে চিৎকার করতে শুরু করে। এরই মধ্যে, একজন বন্দী হিন্দু, শ্রীনিবাস চক্রবর্তী একটি জানালা খুলতে সমর্থ হন। প্রীতি রঞ্জন চৌধুরী, বুরুঙ্গা উচ্চ বিদ্যালয়ের প্রধান শিক্ষক, রানু মালাকার, একজন হিন্দু যুবকসহ বন্দীদের সাথে ছিলেন, জানালা দিয়ে বেড়িয়ে পড়ে। পাকিস্তানি সেনাবাহিনী তাদের উপর গুলি চালায়, কিন্তু তারা পালিয়ে যেতে সক্ষম হয়।
দুপুরের দিকে, বিদ্যালয় ভবন থেকে হিন্দুদের বাহিরে মাঠে নিয়ে আসা হয় এবং তাদের নব্বই জনকে তিনটি সারিতে দাঁড় করানো হয়। ক্যাপ্টেন নূর উদ্দিনের নির্দেশে তিনটি লাইট মেশিনগান থেকে তাদের বার্স্ট ফায়ার করা হয়। পাকিস্তানি সেনাবাহিনী তখন তাদের মৃতদেহের উপর কেরোসিন ঢেলে দিয়ে তাতে আগুন জ্বেলে দেয়। রাম রঞ্জন ভট্টাচার্য, সিলেট জজ কোর্টের একজন নামকরা এবং প্রভাবশালী উকিল, পাকিস্তানি হানাদার বাহিনীর দ্বারা আটক হন, অতঃপর তাকে যেতে দেয়া হয়। তিনি তার চেয়ার থেকে উঠে দাঁড়াতে না দাঁড়াতে, তাকে পিছন থেকে গুলি করা হয়। তিনি তৎক্ষণাৎ মারা যান। হত্যাকাণ্ডের পর, আব্দুল আহাদ চৌধুরী এবং ডঃ আব্দুল খালেকের নেতৃত্বে আট থেকে দশ জন দোসরের একটি দল গ্রামে লুটপাট চালায় এবং নারীদের উত্ত্যক্ত করে। পরের দিন, পাকিস্তানি হানাদাররা আবার বুরুঙ্গায় আসে। চেয়ারম্যান ইনজাদ আলীর সহযোগিতায় তারা কিছু শ্রমিক ভাড়া নেয় এবং বুরুঙ্গা উচ্চ বিদ্যালয়ের পাশে একটি গর্তে দগ্ধ এবং অর্ধদগ্ধ অবশিষ্ট হিন্দু মৃতদেহগুলোকে কবর দেয়। শ্রীনিবাস চক্রবর্তী, জিতেন্দ্র বাইদ্যা এবং অধির মালাকার সহ খুব কম লোকই, অনেকগুলো বুলেটে আহত হবার পরও এই হত্যাকাণ্ডে বেঁচে যায়।
মৃতের সঠিক সংখ্যা গণনা করা যায়নি, যদিও ৭১ থেকে ৯৪ জনের হিসাব করা হয়। বেঁচে যাওয়া শ্রীনিবাস চক্রবর্তীর মতে, ৯৪ জন লোককে হত্যা করা হয়েছিল।
স্মৃতি
১৯৮৪ সালে, বাংলাদেশ সরকার গণহত্যার এই স্থানটিকে ইটের দেয়ালে পরিবেষ্টন করে দেয়। পরবর্তীতে, এই নৃশংস হামলায় নিহতদের স্মৃতি রক্ষার্থে একটি স্মৃতিসৌধ স্থাপন করা হয়।
জিনাত আমান
প্রারম্ভিক জীবন
১৯৫১ সালে মুসলিম বাবা আমানুল্লাহ খান ও হিন্দু মাতা সিন্ধার গর্ভে জিনাত আমানের জন্ম হয়। মুগল-ই-আজম, পাকিজা’র ন্যায় চলচ্চিত্রে তার বাবা পাণ্ডুলিপি লেখক ছিলেন। জিনাতের বয়স ১৩ বছর থাকাকালীন বাবা মৃত্যুবরণ করেন। ফলে তার মা পুনরায় জার্মান নাগরিক হেইঞ্জের সাথে বিবাহ-বন্ধনে আবদ্ধ হন। সেখানে তার মা হেইঞ্জের চলচ্চিত্রবিষয়ক সাময়িকীতে মিসেস হেইঞ্জ নামে পরিচিতি পান। জিনাতের মা জার্মান নাগরিকত্ব পেলেও দাম্পত্যজীবনে অসুখী ছিলেন। ফলে জিনাতের ১৮ বছর বয়সে ভারতে ফিরে আসেন। রাজা মুরাদ তার চাচাতো ভাই ও মুরাদ সম্পর্কে তার নাতি হয়।
মুম্বইয়ের সেন্ট জেভিয়ার্স কলেজে স্নাতক ডিগ্রী লাভ শেষে আরও পড়াশোনার জন্য লস অ্যাঞ্জেলেসের সাউদার্ন ক্যালিফোর্নিয়া বিশ্ববিদ্যালয়ে ভর্তি হন। ভারতে ফিরে এসে ফেমিনায় সাংবাদিকতার চাকরি নেন। পরবর্তীতে মডেলিংয়ের সাথে সম্পৃক্ত হন। মিস ইন্ডিয়ায় দ্বিতীয় রানার আপ মনোনীত হয়ে ১৯৭০ সালে মিস এশিয়া প্যাসিফিক প্রতিযোগিতায় শিরোপা লাভ করেন।
তেজলাল তম্বরে হরিশচন্দ্র
তেজলাল তম্বরে হরিশচন্দ্র মধ্য প্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশের বিধানসভার কিরানপুর বিধানসভা কেন্দ্রের প্রতিনিধিত্ব করেছিলেন।
চার্লস টাকার (রাজনীতিবিদ)
থাম্ব| চার্লস টাকার আনু. ১৯০২ সালে চার্লস টাকার (২০ ফেব্রুয়ারি ১৮৫৭ - ৫ ডিসেম্বর ১৯২৮) ১৮৯৪ থেকে ১৮৯৮ সাল পর্যন্ত অ্যাডিলেডের মেয়র এবং এনকাউন্টার বে এবং আলেকজান্দ্রার আসন থেকে দক্ষিণ অস্ট্রেলিয়ান হাউস অফ অ্যাসেম্বলির সদস্য ছিলেন।
কাবুল বোমা হামলা মে ২০১০
২০১০ সালের মে মাসে কাবুলে বোমা হামলার ঘটনা ঘটে ২০১০ সালের ১৮ মে, আফগানিস্তানের কাবুলে। ন্যাটোর একটি কনভয়কে তালেবান আত্মঘাতী হামলাকারীর লক্ষ্যবস্তুতে পরিণত হলে পাঁচ মার্কিন সেনা ও একজন কানাডীয় সেনাসহ ১৮ জন নিহত ও ৫২ জন আহত হয়। এটি ছিল আফগানিস্তানে ন্যাটো বাহিনীর বিরুদ্ধে ২০০৯ সালের সেপ্টেম্বরের পর থেকে সবচেয়ে মারাত্মক হামলা, যখন আত্মঘাতী বোমা হামলায় ছয় ইতালীয় সৈন্য নিহত হয়েছিল। এই হামলায় দুইজন পূর্ণ কর্নেল এবং দুইজন লেফটেন্যান্ট কর্নেল নিহত হন, এটি আফগানিস্তানের র্যাঙ্কিং অফিসারদের বিরুদ্ধে সবচেয়ে মারাত্মক হামলায় পরিণত হয়। এই হামলায় আফগানিস্তানে মোট মার্কিন নিহতের সংখ্যা এক হাজার ছাড়িয়েছে।
পটভূমি
রাষ্ট্রপতি হামিদ কারজাই সম্প্রতি আফগানিস্তানে শান্তি ও পুনর্মিলনকে উন্নীত করার জন্য তার নীতির সমর্থন সংগ্রহের জন্য মার্কিন সফর থেকে ফিরে এসেছিলেন। উপজাতীয় প্রবীণদের সাথে শান্তি প্রতিষ্ঠার পদ্ধতি নিয়ে আলোচনা করার জন্য একটি জিরগা করার পরিকল্পনা করা হয়েছিল। কান্দাহার প্রদেশেও একটি সামরিক আক্রমণের পরিকল্পনা করা হয়েছিল। এই হামলার কিছুদিন আগে, তালেবান 'অপারেশন আল-ফাতাহ' ঘোষণা করেছিল, যা ন্যাটো বাহিনী, বিদেশী কূটনীতিক, ঠিকাদার এবং আফগান সরকারকে লক্ষ্যবস্তু করবে। আফগান পুলিশ এ বছর বেশ কয়েকটি অতিরিক্ত নিরাপত্তা চৌকি বসিয়েছে। এই ব্যবস্থা সত্ত্বেও, বোমারু তার গাড়ি শহরে চালাতে সক্ষম হয়েছিল।
দায়
হামলার দায় স্বীকার করেছে তালেবান। তারা বলেছে যে তারা নিজামুদ্দিন নামে একজনকে হামলা চালানোর জন্য পাঠিয়েছিল। অনেক বিশ্লেষক বিশ্বাস করেন যে এই হামলাটি রাষ্ট্রপতি হামিদ কারজাই কর্তৃক প্রস্তাবিত আসন্ন শান্তি জিরগায় তালেবান বিরোধিতার প্রতিফলন করেছে। আফগানিস্তানের গোয়েন্দা সংস্থার মতে, পাকিস্তানের গুপ্তচর সংস্থা ইন্টার-সার্ভিস ইন্টেলিজেন্স এই হামলা চালিয়েছে বলে অভিযোগ। আফগানিস্তানের গোয়েন্দা সংস্থা ন্যাশনাল ডিরেক্টরেট অফ সিকিউরিটির মুখপাত্র সাঈদ আনসারি বলেছেন যে 'এই লোকদের দ্বারা সমস্ত বিস্ফোরণ এবং সন্ত্রাসী হামলার পরিকল্পনা করা হয়েছিল সীমান্তের ওপার থেকে এবং হামলার জন্য ব্যবহৃত বেশিরভাগ বিস্ফোরক এবং উপকরণগুলি আনা হয়েছিল। অন্যদিকে আফগানিস্তান।' মার্কিন সামরিক গোয়েন্দা কর্মকর্তাদের মতে, পাকিস্তানে অবস্থিত হাক্কানি নেটওয়ার্কও এই হামলায় জড়িত ছিল।
প্রতিক্রিয়া
ন্যাটোর সেক্রেটারি জেনারেল অ্যান্ডারস ফগ রাসমুসেনের এই হামলার তীব্র নিন্দা করা হয়েছে। কানাডার প্রধানমন্ত্রী স্টিফেন হার্পার এই হামলার নিন্দা করেছেন এবং পার্কারকে শোক জানিয়েছেন, তাকে "মহান কানাডিয়ান যাকে কানাডিয়ান ফোর্সেস পরিবার এবং তার সম্প্রদায় খুব মিস করবে" বলে অভিহিত করেছেন।
ক্ষেপণাস্ত্রের পথপ্রদর্শন
ডান|থাম্ব|707x707পিক্সেল| একটি গাইডেন্স বোমা অনুশীলনের সময় লক্ষ্যবস্তুতে আঘাত করছে ক্ষেপণাস্ত্রের পথপ্রদর্শন বলতে একটি ক্ষেপণাস্ত্রের লক্ষ্যযুক্ত লক্ষ্যতে গাইড করা বা পথপ্রদর্শন করার বিভিন্ন পদ্ধতি বোঝায়। ক্ষেপণাস্ত্রের লক্ষ্যের নির্ভুলতা তার কার্যকারিতার জন্য একটি গুরুত্বপূর্ণ বিষয়। গাইডেন্স সিস্টেমগুলো এর দিকনির্দেশের সম্ভাবনা (পিজি) উন্নত করে ক্ষেপণাস্ত্রের নির্ভুলতা উন্নত করে।
এই নির্দেশিকা প্রযুক্তিগুলি সাধারণত বিস্তৃত বিভাগগুলিকে "সক্রিয়", "প্যাসিভ" এবং "প্রিসেট" গাইডেন্সিং সহ বিভিন্ন বিভাগে বিভক্ত করা হয়। ক্ষেপণাস্ত্র এবং গাইডেড বোমা সাধারণত একই ধরনের গাইডেন্স সিস্টেম ব্যবহার করে, উভয়টির মধ্যে পার্থক্য এই যে ক্ষেপণাস্ত্রটি একটি ইঞ্জিন দ্বারা চালিত হয় এবং গাইডেড বোমা প্রবর্তনের জন্য লঞ্চ বিমানের গতি এবং উচ্চতার উপর নির্ভর করে।
ইতিহাস
ক্ষেপণাস্ত্রের পথপ্রদর্শনের ধারণাটি প্রথম বিশ্বযুদ্ধের প্রথমদিকেই উদ্ভূত হয়েছিল, একটি বিমানের বোমাকে দূর থেকে সঠিক লক্ষ্যবস্তুতে আঘাত করার ধারণা দিয়ে।
অত্যন্ত নির্ভুল আন্তঃদেশীয় গাইডেন্স সিস্টেমের সাথে যুক্ত মার্কিন যুক্তরাষ্ট্রের প্রথম ব্যালিস্টিক ক্ষেপণাস্ত্রটি ছিল স্বল্প-পরিসরের রেডস্টোন।
নির্দেশিকা সিস্টেমের বিভাগ
পথপ্রদর্শনের সিস্টেমগুলো স্থির বা চলমান লক্ষ্যগুলিতে আক্রমণ করার জন্য নকশাকৃত কিনা সে অনুযায়ী বিভিন্ন বিভাগে বিভক্ত হয়। অস্ত্রগুলি দুটি বিস্তৃত বিভাগে বিভক্ত করা যেতে পারে: গো-অন-টার্গেট (জিওটি) এবং গো-অন-লোকেশন-ইন-স্পেস (জিওএলআইএস) গাইডেন্স সিস্টেম। একটি জিওটি ক্ষেপণাস্ত্র চলন্ত বা স্থির লক্ষ্যকে লক্ষ্যবস্তু করতে পারে, যেখানে কোনও গোলস অস্ত্র একটি স্টেশনারি বা কাছাকাছি কোন স্থির লক্ষ্যে সীমাবদ্ধ। চলন্ত লক্ষ্য আক্রমণ করার সময় একটি ক্ষেপণাস্ত্র যে ট্র্যাজেক্টোরি নেয় সেটি লক্ষ্যমাত্রার গতিবিধির উপর নির্ভর করে। এছাড়াও, লক্ষ্যবস্তুর চলন একটি চলন্ত লক্ষ্যে মিসাইল প্রেরণের জন্য তাৎক্ষণিক হুমকি হতে পারে। প্রেরকের অখণ্ডতা রক্ষার জন্য একটি সময়মত ফ্যাশনে লক্ষ্য নির্মূল করা দরকার। গোলিস সিস্টেমে সমস্যাটি সহজতর কারণ লক্ষ্যটি সরছে না। সাধারণত এই দুই বিভাগেই সিস্টেমগুলো বিভক্ত করা হয়।
গো-অন-টার্গেট সিস্টেম
প্রতিটি গো-অন-টার্গেট সিস্টেমে তিনটি উপ-সিস্টেম রয়েছে:
ক্ষেপণাস্ত্র এবং লঞ্চারের মধ্যে এই তিনটি সাবসিস্টেমকে যেভাবে বিতরণ করা হয় তার ফলশ্রুতিতে দুটি পৃথক বিভাগ রয়েছে:
রিমোট কন্ট্রোল গাইডেন্স
এই নির্দেশিকা সিস্টেমগুলিতে সাধারণত রাডার এবং একটি রেডিও বা নিয়ন্ত্রণ পয়েন্ট এবং ক্ষেপণাস্ত্রের মধ্যে একটি রেডিও বা তারযুক্ত লিঙ্ক ব্যবহার প্রয়োজন; অন্য কথায়, ট্র্যাজেক্টোরিটি রেডিও বা তারের মাধ্যমে প্রেরিত তথ্যের সাথে নিয়ন্ত্রণ করা হয় ( তারের নির্দেশিত ক্ষেপণাস্ত্র দেখুন )। এই সিস্টেমগুলির মধ্যে রয়েছে:
দেখার জন্য আধা-স্বয়ংক্রিয় কমান্ড
লক্ষ্য ট্র্যাকিং ম্যানুয়াল, তবে মিসাইল ট্র্যাকিং এবং নিয়ন্ত্রণ স্বয়ংক্রিয়। এটি এমসিএলওএস এর অনুরূপ তবে কিছু স্বয়ংক্রিয় সিস্টেম মিসাইলকে দৃষ্টির লাইনে অবস্থান করে যখন অপারেটর কেবল লক্ষ্য লক্ষ্য করে। এসএসিএলএএস-এর ক্ষেপণাস্ত্রটি ব্যবহারকারীর অদৃশ্য অবস্থানে থেকে শুরু করার পাশাপাশি সাধারণভাবে পরিচালনা করা যথেষ্ট সহজ হয়ে যাওয়ার সুবিধা রয়েছে। ট্যাঙ্ক এবং বাঙ্কারগুলির মতো স্থল লক্ষ্যগুলির বিরুদ্ধে এটি গাইডেন্সের সর্বাধিক সাধারণ রূপ।
আনুপাতিক নেভিগেশন
আনুপাতিক নেভিগেশন ("পিএন" বা "প্রো-নাভ" নামেও পরিচিত) হ'ল একটি গাইডেন্স নিয়ম ( আনুপাতিক নিয়ন্ত্রণের সাথে সমান )। বেশিরভাগ হোমিং এয়ার টার্গেট ক্ষেপণাস্ত্রগুলির দ্বারা কোন না কোন আকারে ব্যবহৃত হয়। এটি নির্ভর করে যে দুটি বস্তু একটি সংঘর্ষের কোর্সে রয়েছে যখন তাদের সরাসরি লাইন অফ ভিউয়ের দিক পরিবর্তন হয় না। পিএন নির্দেশ দেয় যে ক্ষেপণাস্ত্রের বেগ ভেক্টরটি দৃষ্টির রেখার আবর্তনের হারের সাথে আনুপাতিক হারে (আড়াআড়ি রেখা বা লস-রেট) এবং একই দিকে ঘুরতে হবে।
গোলিস সিস্টেম
এই সিস্টেমটিতে থাকে
গভঃ ল্যাবরেটরী হাই স্কুল, রাজশাহী
গভঃ ল্যাবরেটরী হাই স্কুল, রাজশাহী বাংলাদেশের একটি সরকারি মাধ্যমিক বিদ্যালয় যা রাজশাহী শহরের লক্ষীপুর এলাকায় অবস্থিত। ১৯৬৯ খ্রিষ্টাব্দে এটি প্রতিষ্ঠিত হয়। । বিদ্যালয়টিতে তৃতীয় থেকে দশম শ্রেণি পর্যন্ত শিক্ষা প্রদান করা হয়।
ইতিহাস
বিদ্যালয়টি সিপাইপাড়াতে অবস্থিত টিচার্স ট্রেনিং কলেজ (সাধারণভাবে টিটি কলেজ নামে পরিচিত) ভবনে কয়েকটি কক্ষ দিয়ে শুরু করে এবং পরে লক্ষ্মীপুরে নিজস্ব সবুজ চত্বরে স্থানান্তরিত হয়। ক্যাম্পাসে একটি এইচ-আকৃতির তিন তলা ভবনের সঙ্গে একটি খেলার মাঠ, ফুলের বাগান, একটি দুই তলা আবাসিক ছাত্রাবাস, ব্যায়ামাগার এবং প্রধানশিক্ষকের বাসভবন রয়েছে। 700px|center|স্কুল ক্যাম্পাস এর বিস্তৃত চিত্র
বিশ্বনাথ তামাস্কার
বিশ্বনাথ তামাস্কার মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশের বিধানসভার দুর্গ বিধানসভা কেন্দ্রের প্রতিনিধিত্ব করেছিলেন।
তোশাম
তোশাম (Tosham) ভারতের হরিয়ানা রাজ্যের ভিওয়ানি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৭ মিটার (৬৭৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে তোশাম শহরের জনসংখ্যা হল ১১,২৭১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে তোশাম এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
২০১৮ পাকিস্তান ক্রিকেট দলের আয়ারল্যান্ড সফর
পাকিস্তান ক্রিকেট দল মে, ২০১৮ সালে আয়ারল্যান্ড সফর করে। এ সফরে দলটি আয়ারল্যান্ডের ইতিহাসের প্রথম টেস্ট খেলায় প্রতিদ্বন্দ্বিতা করে। জুন, ২০১৭ সালে আন্তর্জাতিক ক্রিকেট কাউন্সিল থেকে টেস্ট মর্যাদা লাভের পর আয়ারল্যান্ডের পুরুষ দলের এটিই প্রথম টেস্ট খেলা ছিল। এরপূর্বে জুলাই, ২০০০ সালে আয়ারল্যান্ড মহিলা দল পাকিস্তানের বিপক্ষে প্রথম টেস্ট খেলায় অবতীর্ণ হয়েছিল।
পূর্ব-নির্ধারিত ঐ টেস্টে পাকিস্তান দল পাঁচ উইকেটে জয়লাভ করে। তবে, আয়ারল্যান্ডের কেভিন ও’ব্রায়েন ম্যান অব দ্য ম্যাচের পুরস্কার লাভ করেছিলেন। তিনি টেস্ট ক্রিকেট অভিষেকে আয়ারল্যান্ডের পক্ষে প্রথম সেঞ্চুরি করার গৌরব অর্জন করেন। পরাজিত হওয়া স্বত্ত্বেও ক্রিকেট আয়ারল্যান্ড কর্তৃপক্ষ খেলার সফলতায় সন্তুষ্টি প্রকাশ করে। পাকিস্তানের অধিনায়ক সরফরাজ আহমেদ খেলায় আয়ারল্যান্ডের ক্রীড়াশৈলীতে যথেষ্ট আনন্দিত হন।
প্রেক্ষাপট
জুলাই, ২০০০ সালে ডাবলিনের কলেজ পার্কে আয়ারল্যান্ড ও পাকিস্তানের মহিলা দল একে-অপরের মুখোমুখি হয়েছিল। ঐ খেলায় আইরিশ মহিলারা ইনিংস ও ৫৪ রানে জয়লাভ করে। ইসোবেল জয়েস ম্যান অব দ্য ম্যাচের পুরস্কার পান। এটিই আয়ারল্যান্ড মহিলা দলের প্রথম টেস্ট খেলা ছিল।
২২ জুন, ২০১৭ তারিখে আইসিসি’র বার্ষিক সাধার সভায় আয়ারল্যান্ড ও আফগানিস্তানের পুরুষ দলকে টেস্ট মর্যাদা প্রদান করে পূর্ণাঙ্গ সদস্যে রূপান্তরিত করা হয়। অক্টোবর, ২০১৭ সালে অকল্যান্ডে আইসিসি’র সভায় আয়ারল্যান্ড ও পাকিস্তানের মধ্যকার একটি টেস্ট আয়োজনের কথা ঘোষণা করা হয়। ক্রিকেট আয়ারল্যান্ড অক্টোবর, ২০১৭ সালে তাদের পরিচালনা পরিষদের সভায় টেস্ট খেলার তারিখ নির্ধারণ করে। পরের মাসে মালাহাইডের দ্য ভিলেজে খেলা আয়োজনের স্থান নির্দিষ্ট করা হয়। এ খেলাটি ২০১৮ সালে ইংল্যান্ডের বিপক্ষে টেস্ট সিরিজ ও স্কটল্যান্ডের বিপক্ষে টি২০আই সিরিজে অংশগ্রহণের পূর্বে অনুষ্ঠিত হয়।
ঐ খেলায় আইসিসি কর্তৃপক্ষ তিনজন ইংরেজ কর্মকর্তাকে মনোনয়ন দেয়। রিচার্ড ইলিংওয়ার্থ ও নাইজেল লং মাঠে আম্পায়ার হিসেবে এবং ক্রিস ব্রড ম্যাচ রেফারির দায়িত্ব পালন করেন। এ টেস্টে আম্পায়ার সিদ্ধান্ত পর্যালোচনা পদ্ধতি (ডিআরএস) ব্যবহার করা হয়নি। ক্রিকেট আয়ারল্যান্ড কর্তৃপক্ষ এ পদ্ধতি ব্যবহারে খরচ বহনে সম্মতিজ্ঞাপন করেনি।
ক্রিকেট আয়ারল্যান্ডের সিইও ওয়ারেন ডিউট্রম মন্তব্য করেন যে, নিজ দেশে আয়ারল্যান্ডের অভিষেক টেস্ট আয়োজনের ফলে তিনি বেশ উৎফুল্ল। আয়ারল্যান্ডের প্রথম টেস্ট প্রতিপক্ষ হিসেবে পাওয়ায় পাকিস্তান ক্রিকেট বোর্ডকে (পিসিবি) ধন্যবাদজ্ঞাপন করেন। ক্রিকেট আয়ারল্যান্ডের হাই পারফরমেন্স পরিচালক রিচার্ড হোল্ডসওয়ার্থ মন্তব্য করেন যে, দেশের দীর্ঘস্থায়ী সমস্যা বিরাজমান সত্ত্বেও পাকিস্তানের মাটিতে ফিরতি খেলায় আয়ারল্যান্ড অংশ নিতে প্রস্তুত। ডিউট্রম পরবর্তীতে নিশ্চিত করেন যে, পিসিবি’র অনুরোধে পাকিস্তানের সফরটি পিছিয়ে নেয়া হয়।
এ টেস্ট খেলা আয়োজনের পূর্বে এপ্রিল, ২০১৮ সালে করাচীতে নিজ দেশে ওয়েস্ট ইন্ডিজের বিপক্ষে সর্বশেষ তিনটি টুয়েন্টি২০ আন্তর্জাতিকে পাকিস্তান দল তাদের সর্বশেষ আন্তর্জাতিক খেলায় অংশ নিয়েছিল। পাকিস্তান দল ৩-০ ব্যবধানে সিরিজ জয় করে। সেপ্টেম্বর ও অক্টোবর, ২০১৭ সালে সংযুক্ত আরব আমিরাতে শ্রীলঙ্কা দলের বিপক্ষে পাকিস্তান সর্বশেষ টেস্টে অংশ নেয়। তবে, শ্রীলঙ্কা দল উভয় খেলায় জয়ী হয়েছিল।
মার্চ, ২০১৮ সালে জিম্বাবুয়ের মাটিতে আয়ারল্যান্ড দল ক্রিকেট বিশ্বকাপের বাছাইপর্বে অংশ নিয়েছিল। দশ দলের অংশগ্রহণে অনুষ্ঠিত ঐ প্রতিযোগিতায় দলটি পঞ্চম স্থান অধিকার করে। ফলে তারা ২০১৯ সালের ক্রিকেট বিশ্বকাপে অংশগ্রহণের যোগ্যতা হারায়।
টেস্ট খেলা শুরুর পূর্বে আয়ারল্যান্ডের অধিনায়ক উইলিয়াম পোর্টারফিল্ড মন্তব্য করেন যে, স্থানীয় পরিবেশ তার দলকে সহায়তা করবে বলে তিনি আশাবাদী। পাশাপাশি মন্তব্য করেন যে, উপমহাদেশের দলগুলো এখানের পরিবেশের সাথে খাঁপ খাইয়ে নিতে কিছুটা সময় লাগে। পাকিস্তানের অধিনায়ক সরফরাজ আহমেদ মন্তব্য করেন যে, তার দল প্রকৃত অর্থেই প্রতিপক্ষ আয়ারল্যান্ডের বিপক্ষে প্রতিদ্বন্দ্বিতা করতে অধীরভাবে অপেক্ষা করছে। যে-কোন কঠিন পরিস্থিতিতেও তরুণ খেলোয়াড়দের নিয়ে গড়া দলটি ভাল করবে বলে তার বিশ্বাস রয়েছে। এরপর সরফরাজ বলেন যে, আমাকে ও আমার দলকে এই ঐতিহাসিক টেস্ট খেলায় অংশগ্রহণের সুযোগ দেয়ায় সম্মানিত বোধ করছি এবং আমার দল খেলার জন্যে প্রস্তুত।
খেলা শুরুর পূর্বদিন পোর্টারফিল্ড সংবাদ সম্মেলনে মন্তব্য করেন যে, অনেক লোক তাদের জীবদ্দশায় এ টেস্টের বিষয়ে আশাবাদী ছিলেন ও বিশেষভাবে এটি হতে চলেছে।
মাহমুদ মসজিদ, হাইফা
ইতিহাস
কাব্বির কার্মিল পর্বতে আহমদী মুসলিম আরব এবং ইহুদিদের মিশ্র গ্রাম। ১৯২৮ সালে, বেশিরভাগ বাসিন্দা আহমদিয়া সম্প্রদায়ের অন্তর্ভুক্ত ছিল।
স্বয়ংক্রিয় যন্ত্রচালিত ধাতু ঢালাই
রোবট ঝালাই রোবোটিকসের তুলনামূলকভাবে নতুন প্রয়োগ, যদিও ১৯৬০ এর দশকে মার্কিন যুক্তরাষ্ট্রের শিল্পে রোবট প্রথম চালু হয়েছিল। ১৯৮০ এর দশক পর্যন্ত ওয়েল্ডিংয়ে রোবটগুলির ব্যবহার শুরু হয় নি, যখন স্বয়ংচালিত শিল্প স্পট ওয়েল্ডিংয়ের জন্য রোবটগুলি ব্যাপকভাবে ব্যবহার শুরু করে। তার পর থেকে, শিল্পে ব্যবহৃত রোবটের সংখ্যা এবং তাদের প্রয়োগগুলির সংখ্যা উভয়ই খুব বেড়েছে। ২০০৫ সালে, উত্তর আমেরিকার শিল্পে ১২০,০০০ এরও বেশি রোবট ব্যবহৃত হয়েছিল, যার মধ্যে প্রায় অর্ধেকটি ঝালাইএর জন্য। বৃদ্ধি মূলত সরঞ্জামের উচ্চ ব্যয় এবং উচ্চ-উৎপাদন কার্য উদ্ভূত সীমাবদ্ধতার দ্বারা সীমিত করা হয়।
সম্প্রতি রোবট আর্ক ওয়েল্ডিং দ্রুত বৃদ্ধি শুরু করেছে এবং ইতিমধ্যে এটি প্রায় 20% শিল্প রোবট অ্যাপ্লিকেশনকে নেতৃত্ব দেয়। আর্ক ওয়েল্ডিং রোবটগুলির প্রধান উপাদান হ'ল ম্যানিপুলেটর বা যান্ত্রিক ইউনিট এবং নিয়ামক, যা রোবটের "মস্তিষ্ক" হিসাবে কাজ করে। ম্যানিপুলেটরটি হল যেটা রোবটকে চালাতে সহায়তা করে নিয়ে যায় এবং এই প্রক্রিয়াগুলির নকশাকে বিভিন্ন সাধারণ ধরণে শ্রেণিবদ্ধ করা যেতে পারে যেমন এসসিএআরএ এবং কার্টেসিয়ান স্থানাংক রোবট, যা মেশিনের বাহুগুলিকে নির্দেশ করতে বিভিন্ন স্থানাংক ব্যবস্থা ব্যবহার করে।
রোবট একটি প্রাক-প্রোগ্রামযুক্ত অবস্থানের ঝালাই করতে পারে, মেশিনের দৃষ্টি দ্বারা পরিচালিত হতে পারে, বা দুটি পদ্ধতির সংমিশ্রণে হতে পারে। তবে, রোবোটিক ওয়েল্ডিংয়ের অনেক সুবিধা একে এমন একটি প্রযুক্তি হিসাবে প্রমাণ করেছে যা অনেক মূল সরঞ্জাম নির্মাতাকে নির্ভুলতা, পুনরাবৃত্তি-ক্ষমতা এবং উপাদান বাড়াতে সাহায্য করে।
দ্বিতীয় বিশ্বযুদ্ধে ভারত
ভারতীয়রা বিশ্ব জুড়ে পার্থক্য নিয়ে লড়াই করেছিল, এছাড়া ভারত দক্ষিণ এশিয়ায় জার্মানির বিরুদ্ধে এবং বার্মায় জাপানিদের বিরুদ্ধে লড়াই করে, উত্তর আফ্রিকা অঞ্চলে জার্মানি ও ইতালির বিরুদ্ধে এবং ইউরোপীয় থিয়েটারের জার্মানির বিরুদ্ধে ভারতীয়রা যুদ্ধ করে। ১৯৪৫ সালের আগস্টে জাপানী আত্মসমর্পণের পর ভারতীয়রাও সিঙ্গাপুর এবং হংকং য়ে ব্রিটিশ ঔপনিবেশিকদের মুক্তিযুদ্ধে সহায়তা করেছিল। দ্বিতীয় বিশ্বযুদ্ধে ৮৭,০০০ ভারতীয় সৈন্য (আধুনিক দিনের পাকিস্তান, নেপাল ও বাংলাদেশ সহ) মারা গেছে। ১৯৪২ সাল থেকে ভারতীয় সেনাবাহিনীর কমান্ডার-ইন-চীফ ফিল্ড মার্শাল স্যার ক্লাউড অচিনলেক ব্রিটিশদের দৃঢ়তার সাথে বলেছিলেন, "যদি ভারতীয় সেনাবাহিনী না থাকতো, তবে উভয় যুদ্ধে [দ্বিতীয় বিশ্বযুদ্ধ ও দ্বিতীয়] তারা আসতে পারতো না।"
মুসলিম লীগ ব্রিটিশ যুদ্ধের প্রচেষ্টাকে সমর্থন করেছিল যখন ভারতের বৃহত্তম এবং সর্বাধিক প্রভাবশালী রাজনৈতিক দল ভারতীয় জাতীয় কংগ্রেসে ব্রিটেনকে সাহায্য করার আগে স্বাধীনতা দাবি করেছিল। লন্ডন প্রত্যাখ্যান এবং কংগ্রেস যখন ১৯৪২ সালের আগস্ট মাসে "ভারত ছাড়ো" প্রচারণা ঘোষণা করেছিল, তখন তার কয়েক হাজার নেতাকে ব্রিটিশরা কারাগারে বন্দি করেছিল। এদিকে, ভারতীয় নেতা সুভাষ চন্দ্র বসুর নেতৃত্বে জাপান ভারতীয় জাতীয় সেনাবাহিনী গঠন করে, যা ব্রিটিশদের বিরুদ্ধে যুদ্ধ করেছিল। ব্রিটিশ ঔপনিবেশিক শাসক সেনা ও যুদ্ধে নিয়োজিত কর্মীদের জন্য বিপুল পরিমাণ খাদ্য মজুদ করায় ১৯৪৩ সালে বাংলায় একটি দুর্ভিক্ষে ক্ষুধার্ততা লক্ষ লক্ষ লোক মারা যায় এবং চার্চিলের জরুরি খাদ্য ত্রাণ সরবরাহের অনিচ্ছা সম্পর্কে একটি অত্যন্ত বিতর্কিত বিষয় রয়ে গেছে।
মিত্রশক্তির অভিযানে ভারতীয় অংশগ্রহণ শক্তিশালী ছিল। ভারতের আর্থিক, শিল্প ও সামরিক সহায়তা নাৎসি জার্মানি ও সাম্রাজ্য জাপানের বিরুদ্ধে ব্রিটিশ অভিযানের একটি গুরুত্বপূর্ণ উপাদান গঠন করে। ভারত মহাসাগরের তীরে ভারতের কৌশলগত অবস্থান, তার বিশাল অস্ত্রশস্ত্র এবং তার বিশাল সশস্ত্র বাহিনী দক্ষিণ-পূর্ব এশিয়ার থিয়েটারে সাম্রাজ্য জাপানের অগ্রগতি রোধে মূলক ভূমিকা পালন করেছিল।
নাটালিয়া নায়ার্ট
নাটালি ক্যাথারেইন নায়ার্ট-উইলসন (জন্ম মে ২৭, ১৯৮২) একজন কানাডীয়-আমেরিকান পেশাদার কুস্তিগির সম্প্রতি তিনি নাটালিয়া রিং নামে ডব্লিউডব্লিউই এর সঙ্গে চুক্তিবদ্ধ হয়েছেন, স্মাকডাউন ব্যান্ডের হয়ে তিনি কুস্তি লড়েন।
বিশ্বের প্রথম তৃতীয়-প্রজন্মের মহিলা কুস্তিগির তিনি, নাটালিয়া হার্ট কুস্তি পরিবারের সদস্য।
বনলতা এক্সপ্রেস
বনলতা এক্সপ্রেস (ট্রেন নাম্বার ৭৯১-৭৯২) বাংলাদেশ রেলওয়ে পরিচালিত ঢাকা-রাজশাহী-চাঁপাইনবাবগঞ্জ রুটে বিরতিহীন আন্তঃনগর ট্রেন।
ইতিহাস
২০১৯ সালের ২৫ এপ্রিল বৃহস্পতিবার বেলা ১১টার দিকে সবুজ পতাকা নেড়ে ও বাঁশি বাজিয়ে ভিডিও কনফারেন্সের মাধ্যমে রাজশাহী-ঢাকা রুটে বিরতিহীন আন্তঃনগর এক্সপ্রেস বনলতার উদ্বোধন করেন প্রধানমন্ত্রী শেখ হাসিনা। তখন রাজশাহী থেকে ভিডিও কনফারেন্সে উদ্বোধনী অনুষ্ঠানে যোগ দেন রেলমন্ত্রী নুরুল ইসলাম সুজন ও রাজশাহী সিটি কর্পোরেশনের মেয়র এ এইচ এম খায়রুজ্জামান লিটন। তবে কিছুদিন চলার পর ১৭ই জুলাই ২০১৯ তারিখে ট্রেনটির রুট চাঁপাইনবাবগঞ্জ পর্যন্ত বর্ধিত করা হয়। এর কিছু দিন পর ২০২০ সালের জানুয়ারির প্রথম দিকে এর পিটি ইনকার কোচ চিলাহাটী ঢাকা রুটের আন্তনগর নীলসাগর এক্সপ্রেস ট্রেন কে দিয়ে ভারত থেকে আমদানিকৃত অত্যাধুনিক বিলাসবহুল এলএইচবি কোচ বনলতা এক্সপ্রেস ট্রেনে যুক্ত করা হয়।
নামকরণ
প্রধানমন্ত্রী শেখ হাসিনা কবি জীবনানন্দ দাশ এর বিখ্যাত কবিতা এর চরিত্র বনলতা সেন থেকে এর নামকরণ করছেন। যেহেতু বনলতা সেন নাটোরের তাই অঞ্চল বিবেচনায় এর নাম বনলতা এক্সপ্রেস হয়।
রোলিং স্টক
পূর্বে ইন্দোনেশিয়ার রাষ্ট্রীয় মালিকানাধীন পিটি ইনকার তৈরি অত্যাধুনিক কোচ দ্বারা বনলতা এক্সপ্রেস চলাচল করতো। বর্তমানে ট্রেনটি ভারত থেকে আমদানিকৃত ব্রডগেজ অত্যাধুনিক এলএইচবি কোচ দ্বারা চলাচল করে থাকে। ট্রেনটির বর্তমান লোড ১৩/২৬। এই ১৩টি কোচের মধ্যে ৭টি নন এসি চেয়ার/শোভন চেয়ার কোচ, ২টি এসি স্লিপার কোচ/কেবিন, ২টি এসি চেয়ার কোচ/স্নিগ্ধা এবং ২ টি পাওয়ারকার+লাগেজ ক্যারিয়ারের সুবিধা সংবলিত গার্ডব্রেক কোচ।
২০২৩ সালের ঈদুল আজহার সময় যাত্রীচাপ কমাতে ট্রেনটিতে অতিরিক্ত ৪টি কোচ সংযুক্ত করা হয়। তার মধ্যে রয়েছে ২টি এসি স্লিপার/কেবিন, ১টি এসি চেয়ার/স্নিগ্ধা এবং ১টি নন এসি চেয়ার/শোভন চেয়ার। যার ফলে ট্রেনটি তখন ১৭/৩৪ লোডে চলেছিল।
সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
হাতিজা সাবিহা গোর্কি
হাতিজা বা খাদিজা সাবিহা গোর্কি (১৮৮৮ - নভেম্বর ২২, ১৯৬৩) ছিলেন একজন তুর্কি স্কুল শিক্ষক, রাজনীতিবিদ এবং তুরস্কের সংসদের প্রথম ১৮ জন মহিলা সদস্যের একজন।
জীবনের প্রথমার্ধ
হাতিজা সাবিহা ১৮৮৮ সালে ইস্তানবুলের উস্কুদারে হাজ্জি ইসমাইল এবং তার স্ত্রী আইসের ঘরে জন্মগ্রহণ করেন। শৈশবে তার বাবা মারা যাওয়ার পরে তার মা দর্জি শিক্ষক হিসাবে কাজ করে বাচ্চাদের শিক্ষার যত্ন নিত। তিনি ১৯০৩ সালে উস্কুদার ভোকেশনাল হাই স্কুল ফর গার্লস থেকে পাস করেন এবং ১৯০৬ সালে ইস্তানবুলের টিচার্স কলেজ থেকে স্নাতক হন।
স্কুল শিক্ষক কর্মজীবন
১৯০৭ সালের ৩১ জানুয়ারি তিনি মোল্লা গরানি ভোকেশনাল জুনিয়র হাই স্কুলে সূচিকর্মের শিক্ষক হিসেবে কাজ শুরু করেন। এরপর তিনি উস্কুদার ভোকেশনাল হাই স্কুল ফর গার্লস (মার্চ ১৯০৮), কাদিকয় নর্মাল জুনিয়র হাই স্কুল (অক্টোবর ১৯১১), আবার উস্কুদার ভোকেশনাল জুনিয়র হাই স্কুল (জানুয়ারি ১৯১২), আচিক তুর্বে ভোকেশনাল হাই স্কুল (জানুয়ারি ১৯১৪) এবং মাল হাতুন ভোকেশনাল হাই স্কুলে (অক্টোবর ১৯১৪) নিযুক্ত হন। পরবর্তীতে তিনি ইস্তাম্বুল বিশ্ববিদ্যালয়ের সাবেক দারুল ফানুনে গণিত অধ্যয়ন করেন। ১৯১৭ সালে সর্বোচ্চ নম্বর পেয়ে স্নাতক হন। তিনি বিশ্ববিদ্যালয়ের প্রথম পাঁচজন স্নাতক ছাত্রীর মধ্যে একজন ছিলেন। ১৯১৭ সালের সেপ্টেম্বরে, তিনি বুরসার টিচার্স কলেজে গণিতের সহকারী অধ্যক্ষ এবং শিক্ষক হিসাবে নিযুক্ত হন। তিনি ছুটিতে ইস্তাম্বুল যাওয়ার পর কাজে যোগদান না করায় তিনি পদত্যাগ করেছেন বলে মনে করা হয়েছিল। ১৯২১ সালের ফেব্রুয়ারিতে, তিনি এডিরনে মেয়েদের কলেজের মেয়েদের সহকারী অধ্যক্ষ এবং গণিতের শিক্ষক হিসাবে নিযুক্ত হন। তিনি ১৯২২ সালের সেপ্টেম্বর পর্যন্ত এই পদে বহাল ছিলেন।
উসমানীয় সাম্রাজ্যের শেষ বছরগুলোতে, তিনি অক্টোবর ১৯২২ থেকে সেপ্টেম্বর ১৯২৩ এর মধ্যবর্তী সময়ে কর্মহীন হয়ে পড়েন। তিনি ১৯২৩ সালে আদানার টিচার্স কলেজ ফর গার্লস-এ গণিতের শিক্ষক হিসেবে সংক্ষিপ্ত সময়ের জন্য দায়িত্ব পালন করেন। ১৯২৩ সালের অক্টোবর থেকে ১৯৩৩ সালের আগস্ট পর্যন্ত তিনি শিভাসের টিচার্স কলেজ ফর গার্লস-এ গণিতের শিক্ষক ছিলেন এবং এরপর ১৯৩৫ সালের ফেব্রুয়ারি পর্যন্ত টোকাটের একটি জুনিয়র উচ্চ বিদ্যালয়ে গণিতের শিক্ষক ছিলেন।
রাজনীতিবিদ হিসবে কর্মজীবন
১৯৩৪ সালে প্রণীত ভোটাধিকার আইন অনুযায়ী, তুরস্কের নারীদের ভোট দিতে এবং সংসদে একটি আসনের জন্য প্রতিদ্বন্দ্বিতা করার অনুমতি দেওয়া হয়। গোর্কি রিপাবলিকান পিপলস পার্টির (সিএইচপি) জন্য রাজনীতিতে প্রবেশ করেন, এবং ১৯৩৫ সালের সাধারণ নির্বাচনের জন্য মনোনীত হন। তিনি শিবসের ডেপুটি হিসাবে ৫ম সংসদে নির্বাচিত হন। তিনি সংসদের প্রথম ১৮ জন মহিলা সদস্যের একজন হন। তিনি চার বছরের মেয়াদে অভ্যন্তরীণ সংসদীয় কমিটিতে দায়িত্ব পালন করেন। ১৯৩৯ সালের সাধারণ নির্বাচনের পর তিনি স্বেচ্ছায় অবসর গ্রহণ করেন।
১৯৬৩ সালের ২২ নভেম্বর হাতিজা সাবিহা গোর্কি মৃত্যুবরণ করেন।
কিডন্যাপ
কিডনাপ ২০১৯ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন রাজা চন্দ। প্রযোজনা করেছেন সুরিন্দার ফিল্মস। এতে শ্রেষ্ঠাংশে অভিনয় করেছেন দেব ও রুক্মিণী মৈত্র।
ডেভ যোসেফ
ডেভিড রোলস্টন ইমানুয়েল যোসেফ (Dave Joseph; জন্ম: ১৫ নভেম্বর, ১৯৬৯) অ্যান্টিগুয়া এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অ্যান্টিগুয়া, অ্যান্টিগুয়া ও বারবুদা এবং লিওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ডেভ যোসেফ।
খেলোয়াড়ী জীবন
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ডেভ যোসেফ। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৫ মার্চ, ১৯৯৯ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৩ এপ্রিল, ১৯৯৯ তারিখে সেন্ট জোন্সে একই দলের বিপক্ষে সর্বশেষ টেস্টে অংশ নেন তিনি।
ড্রাগন নৌকা
ড্রাগন নৌকা হল মানবচালিত এক ধরনের নৌযান, যা গণচীনের দক্ষিণাঞ্চলের কুয়াংতুং প্রদেশের পার্ল ব-দ্বীপের আবিষ্কৃত হয়েছিল। এই নৌকা নির্মাণে প্রধানত সেগুন কাঠ ব্যবহার করা হলেও চীনের বেশ কয়েকটি অঞ্চলে ভিন্ন ধরনের কাঠের ব্যবহার করা হয়। এশিয়া, আফ্রিকা, প্রশান্ত মহাসাগরীয় দ্বীপপুঞ্জ ও পুয়ের্তো রিকোর বিভিন্ন লম্বা গড়নের ঐতিহ্যবাহী নৌযানের সাথে ড্রাগন নৌকার সাদৃশ্যতা পাওয়া যায়। ড্রাগন নৌকা বাইচ বা ড্রাগন বোট রেস অতি প্রাচীনকাল থেকে গ্রামবাসীদের মাঝে চলে আসা এক ধরনের রীতির মধ্যে পড়ে, যা ২০০০ বছর আগে দক্ষিণ চীন জুড়ে প্রচলিত ছিলো। এমনকি প্রাচীন গ্রীসে অনুষ্ঠিত অলিম্পিয়া গেমসে এই নৌকা বাইচ অন্তর্ভুক্ত ছিলো। চীন এবং গ্রীস উভয় অঞ্চলেই ড্রাগন নৌকাবাইচ প্রতিযোগিতাটি সাম্প্রদায়িক উৎসব এবং ধর্মীয় ভাবমর্যাদার সাথে উদযাপিত হতো।
ইতিহাস
থাম্ব|[[তাং রাজবংশ|তাং রাজবংশের আমলে নির্মিত ড্রাগন নৌকা]] ড্রাগন নৌকা বাইচের সমৃদ্ধশালী প্রাচীন ধর্মীয় ও রীতিনীতি রয়েছে। যার ফলে বর্তমানে সংঘটিত ড্রাগন নৌকা বাইচে সেই ঐতিহ্যের খুব কম অংশই প্রতিফলিত হয়। নৃতাত্ত্বিকদের মতে ২৫০০ বছর পূর্বে চীনের দক্ষিণে কেন্দ্রে (বর্তমান হংকং) বিদ্য়মান দোংতিং হ্রদে সর্বপ্রথম ড্রাগন নৌকাবাইচে পত্তন ঘটে। প্রায় একই সময়ে গ্রিসের প্রাচীন অলিম্পিয়া গেমসের সূচনা হয়েছিলো। সেই তখন থেকেই ড্রাগন নৌকাবাইচ বার্ষিক পানি নিয়মরীতি ও উৎসব পালনে সংঘটিত হয়ে আসছে। প্রাচীন চীনের কৃষি সমাজে উক্ত উৎসব গুরুত্বপূর্ণ ভূমিকা পালন করতো। বাম|থাম্ব|তাং রাজবংশের আমলের শিল্পে ড্রাগন নৌকা বাইচ
দল
থাম্ব|ফ্লোরিডার মায়ামিতে একটি ড্রাগন নৌকা দল প্রতিযোগিতার প্রস্তুতি নিচ্ছে। একটি আদর্শ ড্রাগন নৌকায় সাধারণত ২২ জন সদস্য থাকে। এদের মধ্যে থেকে ২০ জন মাঝি জোড়া বেধে নৌকার গতিপথের দিকে মুখ করে বৈঠা চালায়। বাকি দুই সদস্যের মাঝে একজন ড্রাম বাদক এবং একজন দিক নির্দেশক। এই দুই ব্যক্তি চালকদের দিকে মুখ করে বসে। ড্রাগন নৌকা আকার ও আয়তনে বিভিন্ন হয়ে থাকে। ছোট আকারের ড্রাগন নৌকায় দশজন মাঝি এবং ঐতিহ্যবাহী বড় আকারের ড্রাগন নৌকায় ৫০ জনের মতো মাঝিও থাকতে পারে।
মাঝি
ড্রাগন নৌকায় জোড়া সংখ্যক মাঝি থাকে। নৌকা চালানোর জন্য তৈরি সাধারণ বৈঠা এই ধরনের নৌকার ক্ষেত্রে ব্যবহার হয় না। যেহেতু ড্রাগন নৌকায় মাঝিরা নৌকা যেদিকে যাচ্ছে সেদিকেই মুখ করে থাকে, তাই এই নৌকার মাঝিদের ভিন্ন ধরনের বৈঠার প্রয়োজন হয়। বর্তমানে আন্তর্জাতিক ড্রাগন নৌকা ফেডারেশন কর্তৃক নির্ধারিত আদর্শ নকশা মেনে ড্রাগন নৌকার বৈঠা তৈরি করা হয়।
হৃদয়পুর রেলওয়ে স্টেশন
হৃদয়পুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার হৃদয়পুরে অবস্থিত।
অবস্থান
হৃদয়পুর রেলওয়ে স্টেশন উত্তর চব্বিশ পরগণা জেলার হৃদয়পুরে অবস্থিত। এই স্টেশনের পরবর্তী স্টেশন হল - বারাসাত জংশন রেলওয়ে স্টেশন এবং পূর্ববর্তী স্টেশন হল - মধ্যমগ্রাম রেলওয়ে স্টেশন।
ইতিহাস
১৮৮২-৮৪ সালে বেঙ্গল সেন্ট্রাল রেলওয়ে কোম্পানি দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
রেলপথ
হৃদয়পুর রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।
পরিকাঠামো
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। হৃদয়পুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
হৃদয়পুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ, হাসনাবাদ এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
হৃদয়পুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।